กทม.ขยายเวลาห้ามขายเหล้า ถึง 30 เม.ย.นี้
กทม.ขยายเวลาห้ามขายเครื่องดื่มแอลกอฮอล์ทุกชนิด ถึง 30 เม.ย.นี้ จากเดิม 20 เม.ย.
กทม.ขยายเวลาห้ามขายเครื่องดื่มแอลกอฮอล์ทุกชนิด ถึง 30 เม.ย.นี้ จากเดิม 20 เม.ย.
20 เม.ย. 2563

ร.ต.อ.พงศกร ขวัญเมือง โฆษกของกรุงเทพมหานคร (กทม.) เปิดเผยว่า คณะกรรมการโรคติดต่อกรุงเทพมหานคร ได้มีมติให้ขยายเวลาการปิดร้านและพื้นที่จำหน่ายสุราและเครื่องดื่มแอลกอฮอล์ทุกประเภท ทั้งขายปลีกและขายส่ง ไปจนถึงวันที่ 30 เม.ย.63 จากเดิมที่กำหนดให้ปิดระหว่างวันที่ 10 -20 เม.ย.63 ตามประกาศกรุงเทพมหานคร เรื่อง ปิดสถานที่เป็นการชั่วคราว (ฉบับที่ 6)
ทั้งนี้ คณะกรรมการฯได้ร่วมกันพิจารณาเหตุผลและความจำเป็น โดยประเมินสถานการณ์การแพร่ระบาดของเชื้อโควิด-19 จากสถิติจำนวนผู้ติดเชื้อรายใหม่ในพื้นที่ กทม.ในห้วงเวลาที่ผ่านมา และมีความเห็นร่วมกันว่ายังคงจำเป็นต้องขยายเวลาปิดร้านและพื้นที่จำหน่ายสุราและเครื่องดื่มแอลกอฮอล์ออกไปอีก 10 วัน เพื่อควบคุมสถานการณ์และยังยั้งการแพร่ระบาดให้ได้อย่างมีประสิทธิภาพและรวดเร็วมากที่สุด ซึ่งเมื่อพิจารณาจากสถานการณ์ในภาพรวมของประเทศแล้วคาดว่ามีความเป็นไปได้ที่จังหวัดอื่นๆจะออกมาตรการที่เป็นไปในทิศทางเดียวกัน